الفندق: فندق مكارم أم القرى
 التقييم: "ضعيف جداً. . للأسف تجربة فاشلة 100 % وأكثر شي أزعجني موطفين الاستقبال وتعاملهم سيء جدا ً ... حجزت غرفة مزدوجة مع العلم عند الحجز مكتوب أنه زوجان مع طفل صغير لحد 10 سنوات وعند الدخول إلى الغرفة لا يوجد سوى سريرين مفردين فقط وطلبت مرتين من الاستقبال توفير سرير أطفال لو أمكن وكان الجواب "" مافي أسرة أطفال متوفرة حاليا ً وسنحاول بعدين "" وثاني مرة سألت أعطوني بطانيتين قال علشان الولد ينام عليها المهم عدينا أول ليلة صعبة ثاني يوم كررت الطلب منهم وبعد ساعة يجي العامل حق الفندق يدخل الغرفة وجايب معاه شرشف أبيض ويقوم يطلع سرير من تحت السرير اللي نامين عليه ويفرش عليه الشرشف ويحط عليه البطانية علشان يصير بكذا سرير إضافي ... طبعا ً أنا لمن شفت المنظر هذا قدامي انزعجت جدا ً من تعاملهم وانزعجت أكثر لأن موظفين الاستقبال يقولون "" والله مافي حاليا ً متوفر "" !!! طبعا مستوى النظافة للفندق وعفش الفندق لا يرقى لمستوى 5 نجوم وما أدري كيف مصنف الفندق هنا في الموقع 5 نجوم ..!!!! بالنسبة للباصات اللي ترجع من الحرم إلى الفندق كمان سيئة ولكن بسبب رجال المرور الله يهديهم يجبرون سائقين الباصات يطلعوا معاهم أي ركاب على الطريق لأي فندق ولهذا السبب منا ننتظر أكثر من ساعة في الشارع حتى يصير لنا دور في باصات الفندق ...!!!! الخلاصة / تجربة فاشلة جدا ً ولا أنصح أحد بهذا الفندق"